Obec Pravenec
_____________________________________________________________________
Podacie číslo obce: 87/2013                                                V Prievidzi dňa  26.05.2014
Podacie číslo SOcÚ:  83/2013/SP
Vybavuje :  Ing. Hurtová

Verejná vyhláška
Zverejnená dňa:
Zvesená dňa:
Meno, podpis, pečiatka

R O Z H O D N U T I E

Obec Pravenec ako stavebný úrad príslušný podľa ustanovenia § 119 ods. 1 v spojení s § 117 ods.1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vykonávajúci prenesený výkon štátnej správy podľa § 5 písm. a) zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,  vo veci návrhu navrhovateľa DODO-AUTO, s.r.o., Nedožerského 148, 972 12 Nedožery - Brezany podanom prostredníctvom spoločnosti PROart s.r.o., Kpt. Nálepku 613/10, 972 12 Nedožery – Brezany (ďalej len „navrhovateľ“) na vydanie územného rozhodnutia o umiestnení stavby v dokumentácii pre územné rozhodnutie označenú pod názvom „DODO AUTO spol. s r.o, Prevádzkový areál – Pravenec“, v katastrálnom území Pravenec, na pozemkoch podľa KN registra „C“ parc.č. 1617/2, 1617/4, 1617/5, 1617/7, 1617/3, 1617/6 a v katastrálnom území Nedožery na pozemkoch  podľa KN registra „C“ parc.č. 3164/2 a 3055/87 (podľa KN registra „E“ parc.č. 3071) a na základe žiadosti navrhovateľa zo dňa 25.03.2014, takto

r o z h o d o l :   
Obec Pravenec ako stavebný úrad podľa ustanovenia paragrafu 35 ods. 3  zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“)

z a s t a v u j e 
                                                                                                                                          
územné konanie o umiestnení stavby „DODO AUTO spol. s r.o, Prevádzkový areál – Pravenec“ (ďalej len „stavba“) umiestnenie  ktorej sa navrhovalo v katastrálnom území Pravenec, na pozemkoch podľa KN registra „C“ parc.č. 1617/2, 1617/4, 1617/5, 1617/7, 1617/3, 1617/6 a v katastrálnom území Nedožery na pozemkoch  podľa KN registra „C“ parc.č. 3164/2 a 3055/87 (podľa KN registra „E“ parc.č. 3071). 

O d ô v o d n e n i e :

Navrhovateľ, DODO-AUTO, s.r.o., Nedožerského 148, 972 12 Nedožery - Brezany prostredníctvom spoločnosti PROart s.r.o., Kpt. Nálepku 613/10, 972 12 Nedožery – Brezany (ďalej len „navrhovateľ“), podal dňa 22.02.2013 (s čiastočným doplnením dňa 14.2.2014) na určenom stavebnom úrade obci Pravenec návrh na vydanie územného rozhodnutia o umiestnení stavby v dokumentácii pre územné rozhodnutie označenú pod názvom „DODO AUTO spol. s r.o, Prevádzkový areál – Pravenec“ (ďalej len „stavba“). Umiestnenie stavby sa podľa uvedenia v návrhu navrhovalo v blízkosti  cesty I/64  a areálu spoločnosti ILJIN SLOVAKIA, s.r.o., 972 16 Pravenec 422 v katastrálnom území Pravenec, na pozemkoch podľa KN registra „C“ parc.č. 1617/2, 1617/4, 1617/5, 1617/7, 1617/3, 1617/6 a v katastrálnom území Nedožery na pozemkoch  podľa KN registra „C“ parc.č. 3164/2 a 3055/87 (podľa KN registra „E“ parc.č. 3071).
Stavba posudzovaná v tomto konaní pozostáva z objektu skladovej haly (SO 01), kancelárie (SO 02), výdaja pohonných hmôt (SO 03), umyvárne (SO 04),  komunikácií a spevnených plôch súčasťou ktorých sú  aj parkovacie plochy (SO 05 – rozdelený  na dve etapy), z vnútroareálového osvetlenia (SO 06),  z vnútroareálovej kanalizácie (SO 07),  z dažďovej kanalizácie (SO 08), z vodovodnej prípojky a areálového vodovodu (SO 09), z elektro prípojky (SO 10). 
Dňom podania návrhu bolo začaté územné konanie o umiestnení  stavby.                 
Obec Pravenec ako stavebný úrad prostredníctvom Spoločného obecného úradu Bojnice, ktorý zabezpečuje  pre obec výkon stavebného úradu, oznámila dňa 20.02.2014 začatie územného konania a na deň 25.03.2014 nariadila k veci ústne pojednávanie. Konanie bolo oznámené aj prostredníctvom verejnej vyhlášky a navrhovateľ bol v oznámení zaviazaný doplniť na ústnom pojednávaní chýbajúce stanoviská. Na ústnom pojednávaní bol predložený iba písomný súhlas Jozefa Humaja a Idy Humajovej  s navrhovaným umiestnením stavby na pozemkoch, ku ktorým majú vlastnícke právo. Ostatné požadované doklady a záväzné stanoviská dotknutých orgánov a dotknutých organizácii ako aj preukázanie úhrady správneho poplatku neboli predložené.
Následne bol návrh prerokovaný s prítomnými účastníkmi konania v rozsahu predloženej dokumentácie pre územné rozhodnutie a účastník konania spoločnosť ILJIN SLOVAKIA, s.r.o., 972 16 Pravenec 422 nesúhlasil s navrhovaným umiestnením stavby. Súčasne bolo v oznámenom územnom konaní stavebnému úradu doručené aj nesúhlasné stanovisko  Slovenskej správy ciest Bratislava.
Na ústnom pojednávaní, po oboznámení sa s predloženými vyjadreniami účastníkov konania, nedoriešenom prístupu na stavebný pozemok a teda aj k navrhovanej stavbe ako aj chýbajúcich stanoviskách dotknutých orgánov štátnej správy, navrhovateľ spoločne so svojim splnomocneným zástupcom prehodnotili podaný návrh a do zápisnice stavebného úradu vyhlásili, že berú návrh na vydanie územného rozhodnutia na umiestnenie stavby  „DODO AUTO spol. s r.o, Prevádzkový areál – Pravenec“ späť. Ďalej uviedli, že bude podaný nový návrh na umiestnenie stavby po prehodnotení riešenia areálu a doriešení  prístupu k nemu.
Podľa § 35 ods. 1 stavebného zákona sa územné konanie začína na písomný návrh účastníka. Navrhovateľ vo svojom návrhu vymedzí, o čom bude správny orgán rozhodovať t.z. určí predmet konania. Stavebný úrad ako príslušný správny orgán musí rozhodovať o takto  určenom predmete konania a nemôže sa od neho odchýliť. Stavebný úrad začal územné konanie na základe písomne podanom návrhu spoločnosti  DODO-AUTO, s.r.o., Nedožerského 148, 972 12 Nedožery - Brezany prostredníctvom spoločnosti PROart s.r.o., Kpt. Nálepku 613/10, 972 12 Nedožery – Brezany v rozsahu určeného predmetu konania. 
Z dispozičnej zásady správneho konania vyplýva aj právo účastníka konania vyvolať svojím procesným úkonom t.z. vzatím svojej žiadosti na začatie konania späť, predčasné ukončenie začatého správneho konania t.z. jeho ukončenie pred vydaním rozhodnutia. Zastavenie konania je jednou z foriem, ktorou sa správne konanie uzatvára konečným spôsobom. Dochádza k nemu v prípadoch ustanovených v správnom poriadku alebo v iných osobitných zákonoch  stanovujúcich dôvody, ktoré bránia pokračovať v konaní. Pri zastavení konania je správne konanie skončené skôr, než sa dospeje k meritórnemu rozhodnutiu vo veci samej. 
Keďže dôvody pre zastavenie konania sú vymedzené taxatívne (ich počet je konečný), ak sú splnené zákonné podmienky, správny orgán nemá inú možnosť. Voľná úvaha je v podstate vylúčená. Pri  uvádzaní dôvodu  na zastavenie konania  platí  princíp  subsidiarity.  To  znamená,  že  dôvod na zastavenie podľa osobitného zákona  má prednosť pred dôvodom podľa správneho poriadku. 
V zmysle vyššie uvedeného pri dôvodoch na zastavenie konania má stavebný zákon prednosť pred dôvodmi podľa správneho poriadku. 
Podľa  ustanovenia § 35 ods. 3 stavebného zákona stavebný úrad zastaví územné konanie, ak navrhovateľ vzal návrh späť a na zastavenie konania  nie je potrebný súhlas ostatných účastníkov konania. Konanie možno zastaviť v ktoromkoľvek štádiu prvostupňového konania.
Vzhľadom k vyššie uvedenému stavebný úrad vyhovel žiadosti navrhovateľa a územné konanie začaté k umiestneniu stavby „DODO AUTO spol. s r.o, Prevádzkový areál – Pravenec“ v katastrálnom území Pravenec, na pozemkoch podľa KN registra „C“ parc.č. 1617/2, 1617/4, 1617/5, 1617/7, 1617/3, 1617/6 a v katastrálnom území Nedožery na pozemkoch  podľa KN registra „C“ parc.č. 3164/2 a 3055/87 (podľa KN registra „E“ parc.č. 3071) zastavil.
Podľa § 140 stavebného zákona ak nie je výslovne ustanovené inak, vzťahujú sa na konanie podľa stavebného zákona všeobecné predpisy o správnom konaní.

P o u č e n i e :

Proti tomuto rozhodnutiu sa možno podľa § 54 zákona č. 71/1967 Zb. o správnom konaní (správny poriadok) v znení neskorších predpisov odvolať do 15 dní odo dňa jeho doručenia podaním odvolania na stavebnom úrade t.z. obci Pravenec, 972 16 Pravenec č. 208. Toto rozhodnutie je možné preskúmať súdom po vyčerpaní riadnych opravných prostriedkov.

                                                                          Ing. Róbert Mikulášik
                                                                         starosta obce Pravenec

Rozhodnutie o zastavení  konania sa  doručí:
1.	PROart s.r.o., Kpt. Nálepku 613/10, 972 12 Nedožery – Brezany 
2.	DODO-AUTO, s.r.o., Nedožerského 148, 972 12 Nedožery – Brezany
3.	Jozef Humaj, Nedožerského 181/86, 972 12 Nedožery – Brezany
4.	Ida Humajová,  Nedožerského  181/86, 972 12 Nedožery – Brezany
5.	ILJIN SLOVAKIA, s.r.o., 972 16 Pravenec 422
6.	V.O.S.R. spol. s r.o., 972 16 Pravenec č. 420
7.	Slovenská správa ciest, IVaSC, M.Rázusa 104/A
8.	Neznáme fyzické osoby alebo právnické osoby, ktoré majú vlastnícke alebo iné práva k pozemkom KN-C parc.č. 1430, v k.ú. Pravenec a k pozemkom KN-C parc.č. 3055/87 a 3164/2 v k.ú. Nedožery - prostredníctvom verejnej vyhlášky 

Na vedomie:
1.	Obec Nedožery-Brezany v zast. starostom
2.	Obec Pravenec v zast. starostom 
3.	Do spisu úradu